אמה (סרט, 1996)

אמה (באנגלית: Emma) הוא סרט קולנוע משנת 1996. עיבוד קולנועי לספר של ג'יין אוסטן באותו שם מ-1815.

תקציר עלילה
אמה וודהאוס היא צעירה עשירה וסימפתית שאוהבת להתערב בענייני זולתה. באופן קבוע היא מנסה לשדך בין גברים ונשים שאינם מתאימים זה לזה. אחרי שמיס טיילור, המחנכת שלה ובת לווייתה, נשאה למר וסטון אמה מתיידדת עם הארייט סמית. אמה מעודדת את הארייט לשאוף לנשואין עם גבר ממעמד גבוה משלה. היא מנסה לשדך בין הארייט, שהיא בת לא חוקית, לכומר המקומי מר אלטון. למרות חיבתה לרומנטיקה אמה אינה בוגרת מספיק ולא מודעת לרגשותיה, ולחיבתה למר נייטלי, האיש הקרוב אליה ביותר.

על אף שהתסריט של דאגלס מקגרת' נאמן ברוחו לרומן של אוסטן, מקגרת' הוסיף חילופי דברים והתלוצצויות בין אמה התוססת למר נייטלי המיושב בדעתו, כך שהם מבליטים את המשיכה שביניהם.

צוות השחקנים
 גווינת' פלטרו – אמה וודהאוס
 ג'רמי נורת'הם – מר נייטלי
 יואן מקגרגור – פרנק צ'רציל
 טוני קולט – הארייט סמית
 פולי ווקר – ג'יין פיירפקס
 סופי תומפסון – מיס בייטס
 פילידה לאו – מרת בייטס
 ג'יימס קוזמו – מר וסטון
 גרטה סקאקי – מיס טיילור, מרת וסטון
 ג'ולייט סטיבנסון – מרת אלטון
 אלן קמינג – מר אלטון
 ג'ון פרנקלין-רובינס – מר קול
 אנג'לה דאון – גברת קול

גווינת' פלטרו זכתה לשבחי הביקורת על תפקידה ובעיקר על יכולתה להסוות את המבטא האמריקני שלה. הדמויות של מרת בייטס ובתה מיס בייטס גולמו על ידי אם ובת, השחקנית פילידה לאו ובתה סופי תומפסון. הקומיקאי הבריטי אלן קמינג והשחקנית ג'ולייט סטיבנסון גנבו את ההצגה ברגעים הקומיים שבסרט בתפקידיהם כמר ומרת אלטון.

פרסים
רייצ'ל פורטמן זכתה בפרס האוסקר על פסקול מקורי לסרט קומדיה או מחזמר. הסרט היה מועמד לאוסקר נוסף עבור התלבושות.

קישורים חיצוניים
 

סרטי 1996
סרטי קומדיה אמריקאיים
סרטי קומדיה בריטיים
סרטים לפי ספרי ג'יין אוסטן
סרטי קומדיה רומנטית
סרטי מיראמקס
סרטים אמריקאיים מבוססי ספרים
סרטים בריטיים מבוססי ספרים